《次王待制维舟弄水亭韵》
宋代·喻良能

万里浮江更绝湖，扁舟东人霅川图。
莫言旧菊荒三径，须信中流待一壶。
今日诗筒烦远寄，昔年樽酒记相呼。
立朝大节人能说，月在青天影自孤。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。